Давлат тиббий суғуртаси жамғармаси методология бўлими томонидан 
2025 йил 27-31 октябрь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Соғлиқни сақлаш вазирлиги, Давлат ахборот тизимларини яратиш 
ва қўллаб қувватлаш бўйича ягона интегратор “UZINFOCOM” га  “Бириктирилган аҳоли ёш-жинс коэффициентлари” ҳамда “Шифохонадан чиқарилган беморнинг  статистик картаси” 066-х/шаклини янгилаш ҳамда Жамғарма тасарруфидаги “MedExpress” электрон ахборот таҳлил тизимига интеграция қилган ҳолда маълумотларни узлуксиз етказилиши бўйича ҳамкорликда ишлар олиб борилмоқда.
3. Соғлиқни сақлаш вазирлигининг ССВ ҳисобот шаклларини қайта кўриб чиқиш, янгилаш ҳамда рақамлаштириш бўйича техник йўриқномаларни ишлаб чиқиш ишчи гуруҳининг навбатдаги йиғилишида қатнашилди. Жамғарма томонидан янгиланган 066 шакл тақдимоти ўтказилди.
4. Жамғарма раҳбарияти томонидан ҳудудларда ПФ-88 фармони ижроси юзасидан олиб борилаётган ишлар таҳлилига бағишланган ZOOM платформаси орқали ташкиллаштирилган умумий йиғилишларда иштирок этилди.
5. Жамғарма раҳбарияти томонидан ZOOM платформаси орқали ташкиллаштирилган умумий аппарат йиғилишида иштирок этилди.
6. Жамғарманинг ҳудудий бўлинмалари иш фаолиятларининг кунлик ҳисоботлари жамланмоқда ҳамда таҳлил қилинмоқда.
7.  “Жиззах вилоятида давлат тиббий суғуртаси тизимига ўтишга тайёргарлик ишлари тўғрисида”ги тақдимотларига бағишланган ВКА йиғилишда иштирок этилди. 
8. ССВнинг 17 сон буйруғи иловалари асосида юритиладиган ҳисобот жадвалларини тўлдириш ва жамлаш, ССВнинг 67а сонли буйруғи асосида тиббиёт муассасаларида ўтказилган ўрганишлар маълумотномасини шакллантириш ва муассаса фаолиятини баҳолаш юзасидан ҳудудий бўлинма мутахассисларига ва тиббиёт муассаса масъулларига онлайн методологик кўрсатма ва маслаҳатлар бериб борилмоқда.
9. Ҳудудларда ПФ-88 фармони ижроси юзасидан олиб борилаётган ишлар ҳақидаги маълумотлар жамланди ва таҳлил қилинмоқда.
10. Марказлашган лабораторияларни ташкиллаштириш юзасидан лаборатор хизматлар нархномаси,калькуляцияси ҳамда сарф харажатлар маълумотлари жадваллари устида ишланди.
11. Марказлашган лабораториялар фаолияти маълумотлари ҳисобот жадваллари ишлаб чиқилди ва раҳбариятга тақдим этилди.
12.  “Бирламчи тиббий-санитария ёрдами муассасаларига Давлат бюджети ҳисобидан қопланадиган тиббий ёрдамнинг кафолатланган ҳажмлари рўйхатига киритилган лаборатория хизматлари нархлари ҳамда қоплаб бериш тартибини тасдиқлаш тўғрисида”ги ССВнинг буйруғи лойиҳаси ҳужжати кўриб чиқилди ва таклифлар берилди.
13. Даволанган ҳолат учун чегириб қолинган маблағларни қайта тақсимлаш учун қўлланиладиган базавий ставкани ошириш тўғрисидаги моделлаштирилган ҳисоб-китоблар раҳбариятга тақдим қилинди.
14. Марказлашган лабораторияни молиялаштириш тартиби тўғрисидаги лойиҳа ҳужжати қайта тайёрланиб кўриб чиқиш учун раҳбариятга тақдим қилинди. 
15. Соғлиқни сақлаш вазирлиги учун " Ўзбекистонда мажбурий тиббий суғурта тизимини жорий этиш хавфи ва шартлари" қисқача маълумотнома тайёрланди. 
16. 2025 йил 28 октябрда Россия Федерацияси Соғлиқни сақлаш вазирлигининг "Тиббий ёрдам сифатини экспертиза қилиш ва назорат қилиш маркази" Федерал давлат бюджет муассасаси томонидан ташкил этилган клиник тавсияларни ишлаб чиқиш бўйича онлайн конференцияда иштирок этилди.

